
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5531 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση δικαιώματος υπογραφής «Με εντο¬ 
λή Γενικής Επιθεωρήτριας Δημόσιας Διοίκησης» 
στους Ειδικούς Επιθεωρητές του Γραφείου της Γε¬ 
νικής Επιθεωρήτριας Δημόσιας Διοίκησης. 

2 Ολοκλήρωση επένδυσης της επιχείρησης «ΦΩΤΙ- 
ΑΔΗΣ ΕΞΑΙΡΕΤΙΚΑ ΤΡΟΦΙΜΑ ΑΝΩΝΥΜΗ ΕΤΑΙΡΙΑ» 
με διακριτικό τίτλο «ΑΚ05Ι5 Α.Ε.» οριστικοποίηση 
του κόστους αυτής και έναρξη της παραγωγικής 
λειτουργίας. 

3 Ολοκλήρωση επένδυσης της ατομικής επιχείρη¬ 
σης «ΑΠΑΖΙΔΗΣ ΔΗΜΗΤΡΙΟΣ», οριστικοποίηση 
του κόστους αυτής και έναρξη της παραγωγικής 
λειτουργίας. 


ΑΠΟΦΑΣΕΙΣ 

Αριθμ.οικ. 20077 (1) 

Μεταβίβαση δικαιώματος υπογραφής «Με εντο¬ 
λή Γενικής Επιθεωρήτριας Δημόσιας Διοίκησης» 
στους Ειδικούς Επιθεωρητές του Γραφείου της Γε¬ 
νικής Επιθεωρήτριας Δημόσιας Διοίκησης. 

Η ΓΕΝΙΚΗ ΕΠΙΘΕΩΡΗΤΡΙΑ ΔΗΜΟΣΙΑΣ ΔΙΟΙΚΗΣΗΣ 

Έχοντας υπόψη: 

1. Τις διατάξεις της παρ. 8 εδ. β' του άρθρου 1 του 
ν. 3074/2002 (ΦΕΚ 296/τ.Α'/4-12-2002) «Γενικός Επιθε¬ 
ωρητής Δημόσιας Διοίκησης. Αναβάθμιση του Σώμα¬ 
τος Επιθεωρητών - Ελεγκτών Δημόσιας Διοίκησης και 
του Συντονιστικού Οργάνου Επιθεώρησης και Ελέγχου 
και άλλες διατάξεις», όπως τροποποιήθηκε, συμπλη¬ 
ρώθηκε και ισχύει. 

2. Τις διατάξεις του ν. 3528/2007 (ΦΕΚ 26/τ.Α79-2-2007) 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλλες 
διατάξεις», όπως τροποποιήθηκε και ισχύει. 

3. Τις διατάξεις των άρθρων 9, παρ. 3 και 18 του 
ν. 2690/1999 (ΦΕΚ 45/τ.Α709-03-1999) «Κύρωση του 
Κώδικα Διοικητικής Διαδικασίας και άλλες διατάξεις». 


4. Τις διατάξεις των άρθρων 5 και 7 παρ. 2 περ. β' του 
ν. 3469/2006 (ΦΕΚ 131/τ.Α 72006) «Εθνικό Τυπογραφείο, 
Εφημερίς της Κυβερνήσεως και λοιπές διατάξεις». 

5. Τις διατάξεις του π.δ. 77/2005 (ΦΕΚ 118/τ.Α7 
20-05-2005) «Προϋποθέσεις και τρόπος διενέργειας του 
ελέγχου - Οργάνωση και λειτουργία του Γραφείου του 
Γενικού Επιθεωρητή Δημόσιας Διοίκησης», όπως ισχύ¬ 
ουν σύμφωνα με την αριθμ. ΔΙΔΚ/42291/11-12-2017 
(ΦΕΚ 4724/ΕΓ) κοινή απόφαση της Υπουργού Διοικη¬ 
τικής Ανασυγκρότησης και του Αναπληρωτή Υπουργού 
Οικονομικών «Οργάνωση και λειτουργία του Γραφείου 
του Γενικού Επιθεωρητή Δημόσιας Διοίκησης (Γ.Ε.Δ.Δ.)». 

6. Τ ις διατάξεις του π.δ. 12/2016 «Διορισμός Γενικού Επι¬ 
θεωρητή Δημόσιας Διοίκησης», (ΦΕΚ 24/τ.Α723-02-2016, 
όπως συμπληρώθηκε στο ΦΕΚ 114/τ.Υ.Ο.Δ.Δ./03-03-2016). 

7. Τις διατάξεις του άρθρου 90 του π.δ. 63/2005 
(ΦΕΚ 98/τ.Α722-04-2005) «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα». 

8. Τις αριθμ. 24/2008 (αριθμ. 16670/30-04-2008 και 
ΔΟΑ/οικ. 26601/10-10-2007 εγκυκλίους του Υπουργείου 
Εσωτερικών, περί μείωσης των υπογραφών στις διοικη¬ 
τικές πράξεις και στα διοικητικά έγγραφα. 

9. Την ανάγκη παροχής εξουσιοδότησης υπογραφής 
στους εκάστοτε υπηρετούντες Ειδικούς Επιθεωρητές 
του Γραφείου της Γενικής Επιθεωρήτριας Δημόσιας Δι¬ 
οίκησης, για την απλούστευση των διαδικασιών κατά 
την άσκηση των αρμοδιοτήτων με σκοπό την ταχεία 
διεκπεραίωση των υποθέσεων και την εξασφάλιση της 
εύρυθμης και αποδοτικής λειτουργίας της υπηρεσίας. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Μεταβιβάζουμε στους εκάστοτε υπηρετούντες Ει¬ 
δικούς Επιθεωρητές του Γραφείου της Γενικής Επιθεω- 
ρήτριας Δημόσιας Διοίκησης (Γρ.Γ.Ε.Δ.Δ.) το δικαίωμα 
υπογραφής «Με εντολή Γενικής Επιθεωρήτριας Δημό¬ 
σιας Διοίκησης», αποφάσεων, πράξεων και εγγράφων, 
που εκδίδονται σύμφωνα με τις κείμενες διατάξεις, για: 

1. Διαδικαστικού περιεχομένου έγγραφα που αφορούν 
στην αναζήτηση πληροφοριών ή πρόσθετων στοιχείων 
για θέματα ή ελέγχους που αφορούν σε υποθέσεις που 
χειρίζονται οι Ειδικοί Επιθεωρητές. 

2. Τη θέση στο Αρχείο εγγράφων που κοινοποιούνται 
στο Γραφείο Γενικού Επιθεωρητή Δημόσιας Διοίκησης 

απλώς προς γνώση του χωρίς περαιτέρω ενέργειες, κα¬ 
τόπιν αξιολόγησής τους, καθώς και αυτών που αφορούν 
σε υποθέσεις που έχουν περαιωθεί ή δεν απαιτούνται 
περαιτέρω ενέργειες. 

Β. Μεταβιβάζουμε στους εκάστοτε υπηρετούντες Ειδι¬ 
κούς Επιθεωρητές του Γραφείου της Γενικής Επιθεωρή- 
τριας Δημόσιας Διοίκησης (Γ.Ε.Δ.Δ.) και οι οποίοι έχουν 
τοποθετηθεί στονΤομέα Δραστηριότητας Πειθαρχικών 
και Ποινικών Υποθέσεων και Ειδικών Προσφυγών, το 
δικαίωμα υπογραφής «Με εντολή Γενικής Επιθεωρήτριας 
Δημόσιας Διοίκησης», ως ακολούθως: 

1. Για τα κοινοποιούμενα στον Γενικό Επιθεωρητή Δη¬ 
μόσιας Διοίκησης έγγραφα, σύμφωνα με τις διατάξεις 
του αρ. 1 παρ. 2 περ.δ του ν. 3074/2002, όπως κάθε φορά 
ισχύει, στον αρμόδιο για θέματα Πειθαρχικών Υποθέ¬ 
σεων Ειδικό Επιθεωρητή α) να υπογράφει έγγραφα, τα 
οποία απευθύνονται προς τις εκάστοτε αρμόδιες υπη¬ 
ρεσίες και αφορούν στην παρακολούθηση πειθαρχικών 
υποθέσεων και την τήρηση της πειθαρχικής διαδικα¬ 
σίας σύμφωνα με τις ισχύουσες διατάξεις πειθαρχικού 
δικαίου των εμπλεκομένων υπαλλήλων, καθώς επίσης 
και σχετικά έγγραφα διαβίβασης ή αναζήτησης στοιχεί¬ 
ων, και β) να θέτει στο αρχείο έγγραφα επί πειθαρχικών 
υποθέσεων που κοινοποιούνται προς ενημέρωση, χωρίς 
περαιτέρω ενέργειες καθώς και αποφάσεις μονομελών 
ή συλλογικών πειθαρχικών οργάνων που δεν υπόκει- 
νται σε Ένσταση ενώπιον των αρμοδίων Πειθαρχικών 
Συμβουλίων ή σε Προσφυγή ενώπιον των Διοικητικών 
Δικαστηρίων και του ΣτΕ. 

2. Για τα κοινοποιούμενα στον Γενικό Επιθεωρητή Δη¬ 
μόσιας Διοίκησης έγγραφα, σύμφωνα με τις διατάξεις 
του άρθρου 12 παρ. 1 του ν. 3320/2005, στον αρμόδιο για 
θέματα Ποινικών Υποθέσεων Ειδικό Επιθεωρητή α) να 
θέτει στο αρχείο όσα από τα παραπάνω έγγραφα κοινο¬ 
ποιούνται στον Γενικό Επιθεωρητή ΔημόσιαςΔιοίκησης 
απλώς προς γνώση του χωρίς περαιτέρω ενέργειες και 
β) να υπογράφει εξερχόμενα έγγραφα, τα οποία απευ¬ 
θύνονται προς τις εκάστοτε αρμόδιες υπηρεσίες και 
αφορούν στην παρακολούθηση της άσκησης του πει¬ 
θαρχικού ελέγχου και την εν γένει τήρηση των εκάστοτε 
διατάξεων περί πειθαρχικού δικαίου επί εμπλεκομένων 
υπαλλήλων, καθώς και σχετικά διαβιβαστικά έγγραφα 
και έγγραφα αναζήτησης στοιχείων. 

Γ. Το δικαίωμα υπογραφής των ανωτέρω διατηρείται 
και από τη Γενική Επιθεωρήτρια Δημόσιας Διοίκησης. Η 
παρούσα εξακολουθεί να ισχύει μέχρι να ανακληθεί ή να 
καταργηθεί με μεταγενέστερη όμοιάτης, η δε ισχύς της 
δεν επηρεάζεται από τυχόν μεταβολή του προσώπου 
του εξουσιοδοτήσαντος ή του εξουσιοδοτηθέντος, καθ' 
όσον η διά της παρούσης εξουσιοδότηση δε δίδεται σε 
συγκεκριμένα πρόσωπα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2018 
Η Γενική Επιθεωρήτρια Δημόσιας Διοίκησης 
ΜΑΡΙΑ ΠΑΠΑΣΠΥΡΟΥ 


Αριθμ. 221064/1896 (2) 

Ολοκλήρωση επένδυσης της επιχείρησης «ΦΩΤΙ- 
ΑΔΗΣ ΕΞΑΙΡΕΤΙΚΑ ΤΡΟΦΙΜΑ ΑΝΩΝΥΜΗ ΕΤΑΙ¬ 
ΡΙΑ» με διακριτικό τίτλο «ΑΡ05Ι5 Α.Ε.» οριστι¬ 
κοποίηση του κόστους αυτής και έναρξη της 
παραγωγικής λειτουργίας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Με την οικ. 221061/1895/Π04/5/00055/Ε/ν. 3299/04/ 
3-12-201 δαπόφαση του Περιφερειάρχη Δυτικής Μακεδο¬ 
νίας και έχοντας υπόψη την αριθμ. 19800/1616/1-11-2018 
(κωδικός ηλεκτρονικής υποβολής: 2054317) έκθεση ελέγ¬ 
χου του Π.Ο.Ε., το ν. 3299/2004 (ΦΕΚ 261 /Α723-12-2004), 
το ν. 3852/2010 (ΦΕΚ 87/Α77-6-2010), το ν. 3908/2011 
(ΦΕΚ 8/Α71-2-2011), το ν. 4399/2016 (ΦΕΚ 117/Α7 
22-6-2016), την παρ. 2 του άρθρου 106 του ν. 4497/2017 
(ΦΕΚ 171 /Α713-11 -2017), το π.δ. 33 (ΦΕΚ 83/Α714-4-2011) 
και ειδικότερα την παρ. 2 του άρθρου 6 και την παρ. 3 του 
άρθρου 9 και την παρ. 6 του άρθρου 18 του ν. 4013/2011 
(ΦΕΚ 204/Β715-9-2011), ολοκληρώθηκε η επένδυση της 
επιχείρησης «ΦΩΤΙΑΔΗΣΤΡ. - ΦΩΤΙΑΔΟΥ ΕΛ. ΟΕ» με δια¬ 
κριτικό τίτλο «ΑΡ05Ι5», που αναφέρεται στη δημιουργία 
νέας μονάδας διαλογής, συσκευασίας, αποθήκευσης και 
εμπορίας αγροτικών προϊόντων, στο 5ο χλμ. της Ε.Ο. Κα¬ 
στοριάς- Νεστορίου του Δήμου Καστοριάςτης Π.Ε. Καστο¬ 
ριάς της Περιφέρειας Δυτικής Μακεδονίας. Η νέα επωνυμία 
της επιχείρησης είναι: «ΦΩΤΙΑΔΗΣ ΕΞΑΙΡΕΤΙΚΑ ΤΡΟΦΙΜΑ 
ΑΝΩΝΥΜΗ ΕΤΑΙΡΙΑ» με διακριτικό τίτλο «ΑΡ05Ι5 Α.Ε.». 

Το συνολικό κόστος της επένδυσης οριστικοποιείται 
στο ποσό του ενός εκατομμυρίου ενενήντα επτά χιλιά¬ 
δων τριακοσίων ογδόντα πέντε ευρώ (1.097.385,00 €) και 
το ενισχυόμενο κόστος στο ποσό του ενός εκατομμυρίου 
ενενήντα επτά χιλιάδων τριακοσίων ογδόντα πέντε ευρώ 
(1.097.385,00 €). 

Το ύψος της επιχορήγησης ορίσθηκε στο ποσό των 
τετρακοσίων ενενήντα τριών χιλιάδων οκτακόσιων εί¬ 
κοσι τριών ευρώ και είκοσι πέντε λεπτών (493.823,25 €), 
που αποτελεί ποσοστό 45% του ενισχυόμενου κόστους 
της επένδυσης. 

Η ιδία συμμετοχή ορίσθηκε στο ποσό των διακοσίων 
εβδομήντα τεσσάρων χιλιάδων τριακοσίων σαράντα 
έξι ευρώ και είκοσι πέντε λεπτών (274.346,25 €), που 
αποτελεί ποσοστό 25% του ενισχυόμενου κόστους της 
επένδυσης. 

Έγινε χρήση τραπεζικού δανείου ποσού 329.215,50 €. 

Δημιουργήθηκε μία (1) νέα θέση εργασίας, όπωςπρο- 
βλεπόταν στην απόφαση υπαγωγής, όπως τροποποιή¬ 
θηκε και ισχύει. 

Πιστοποιείται η έναρξη της παραγωγικής λειτουργίας 
της μονάδας. Ημερομηνία ολοκλήρωσης της επένδυσης 
ορίζεται η 22-6-2018. 

Δεν απαιτείται γνωμοδότηση της Περιφερειακής 
Γνωμοδοτικής Επιτροπής, σύμφωνα με την παρ. 2 του 
άρθρου 16τουν. 3908/2011 (ΦΕΚ 8/Α71 -2-2011) και 
την παρ. 2 του άρθρου 6 και την παρ. 3 του άρθρου 9 
του π.δ. 33 (ΦΕΚ 83/Α714-4-2011). 

Μετην απόφαση αυτή εγκρίθηκε η καταβολή του υπο¬ 
λοίπου της επιχορήγησης ποσού διακοσίων σαράντα 
έξι χιλιάδων εννιακοσίων έντεκα ευρώ και εξήντα τριών 

λεπτών (246.911,63 €), το οποίο θα καταβληθεί με την 
έκδοση της απόφασης ολοκλήρωσης και έναρξης παρα¬ 
γωγικής λειτουργίας της επένδυσης, σύμφωνα με τα ορι¬ 
ζόμενα στην περίπτωση δ' της παρ. 4 του άρθρου 77 του 
ν. 4399/2016 (ΦΕΚ117/Α722-6-2016), όπως τροποποιήθη¬ 
κε με την παρ. 2 (περ. α) του άρθρου 106 του ν. 4497/2017 
(ΦΕΚ 171/Α713-11 -2017). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


(3) 

Ολοκλήρωση επένδυσης της ατομικής επιχείρη¬ 
σης «ΑΠΑΖΙΔΗΣ ΔΗΜΗΤΡΙΟΣ», οριστικοποίηση 
του κόστους αυτής και έναρξη της παραγωγικής 
λειτουργίας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Με την οικ. 221047/1893/Π04/5/00154/Ε/ν. 3299/ 
2004/3-12-2018 απόφαση του Περιφερειάρχη Δυτικής 
Μακεδονίας και έχοντας υπόψη την αριθμ. 76875/678/ 
2-5-2018 έκθεση ελέγχου του Π.Ο.Ε., το ν. 3299/2004 
(ΦΕΚ 261/Α723-12-2004), το ν. 3852/2010 (ΦΕΚ 87/Α7 
7-6-2010), το ν. 3908/2011 (ΦΕΚ 8/Α71-2-2011), το 
ν. 4399/2016 (ΦΕΚ 117/Α722-6-2016), την παρ. 2 του άρ¬ 
θρου 106 του ν. 4497/2017 (ΦΕΚ 171/Α713-11-2017), το 
π.δ. 33 (ΦΕΚ 83/Α714-4-2011) και ειδικότερα την παρ. 2 
του άρθρου 6 και την παρ. 3 του άρθρου 9 και την παρ. 6 
του άρθρου 18 του ν. 4013/2011 (ΦΕΚ 204/Β715-9-2011), 
ολοκληρώθηκε η επένδυση της ατομικής επιχείρησης 
«ΑΠΑΖΙΔΗΣ ΔΗΜΗΤΡΙΟΣ», που αναφέρεται στην ίδρυση 
κλάδου παραγωγής βιολογικών προϊόντων στην κτημα¬ 
τική περιοχή Ασβεστόπετρας του Δήμου Εορδαίας της 
Περιφέρειας Δυτικής Μακεδονίας. 


Το συνολικό κόστος της επένδυσης οριστικοποιείται 
στο ποσό των εκατό ενενήντα έξι χιλιάδων εβδομή¬ 
ντα ευρώ (196.070,00 €) και το ενισχυόμενο στο ποσό 
των εκατό ενενήντα έξι χιλιάδων εβδομήντα ευρώ 
(196.070,00 €). 

Το ύψος της επιχορήγησης ορίσθηκε στο ποσό των 
ογδόντα οκτώ χιλιάδων διακοσίων τριάντα ένα ευρώ 
και πενήντα λεπτών (88.231,50 €) που αποτελεί ποσοστό 
45% του ενισχυόμενου κόστους της επένδυσης. 

Η ιδία συμμετοχή ορίσθηκε στο ποσό των εκατόν επτά 
χιλιάδων οκτακόσιων τριάντα οκτώ ευρώ και πενήντα 
λεπτών (107.838,50 €), που αποτελεί ποσοστό 55 % του 
ενισχυόμενου κόστους της επένδυσης. 

Δεν έγινε χρήση τραπεζικού δανείου. 

Δεν δημιουργήθηκαν νέες θέσεις εργασίας. 

Πιστοποιείται η έναρξη της παραγωγικής λειτουργίας 
της μονάδας. Ημερομηνία ολοκλήρωσης της επένδυσης 
ορίζεται η 4-4-2018. 

Δεν απαιτείται γνωμοδότηση της Περιφερειακής 
Γνωμοδοτικής Επιτροπής, σύμφωνα με την παρ. 2 του 
άρθρου Ιδτουν. 3908/2011 (ΦΕΚ 8/Α71-2-2011) και 
την παρ. 2 του άρθρου 6 και την παρ. 3 του άρθρου 9 
του π.δ. 33 (ΦΕΚ 83/Α714-4-2011). 

Με την απόφαση αυτή εγκρίθηκε η καταβολή του υπο¬ 
λοίπου της επιχορήγησης ποσού εξήντα δύο χιλιάδων 
επτακοσίων εβδομήντα τεσσάρων ευρώ και τριάντα 
έξι λεπτών 62.774,36, το οποίο θα καταβληθεί με την 
έκδοση της απόφασης ολοκλήρωσης και έναρξης πα¬ 
ραγωγικής λειτουργίας της επένδυσης, σύμφωνα με τα 
οριζόμενα στην περίπτωση δ' της παρ. 4 του άρθρου 
77 του ν. 4399/2016 (ΦΕΚ 117/Α722-6-2016), όπως τρο¬ 
ποποιήθηκε με την παρ. 2 (περ. α) του άρθρου 106 του 
ν. 4497/2017 (ΦΕΚ 171/Α713-11 -2017). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 






65420 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5531/10.12.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























